Foto: FAH

NAKON što su se pojavile razne informacije u medijima u kojima HDZ daje naznaku da su na pragu dogovora s MOST-om, u MOST-u su takve tvrdnje odbacili.



Glasnogovornik MOST-a Nikola Grmoja u razgovoru za Index rekao je kako se oni nemaju što odlučiti do četvrtka jer su tvrdi već davno javnosti rekli kakva je njihova odluka.



"Nećemo podržati ni HDZ ni SDP, ili ćemo svi skupa imati zajedničku Vladu i provoditi reforme ili ćemo ići na nove izbore. Budući da ni Milanoviću ni Karamarku ne odgovaraju novi izbori jer se vidi kakvi su im rejtinzi, nadam se da ćemo moći postići dogovor za zajedničku Vladu što uporno ponavljamo i toga se držimo. Pojedinačno nećemo dati podršku nikome od njih", rekao je Grmoja.



Dodao je da ni oni ne žele nove izbore jer su svjesni koliki bi bio trošak za državu i nadaju se da će se takva situacija izbjeći.



U slučaju da ipak budemo morali na nove izbore, uvjeren je u veliku potporu birača MOST-u.



"Mi ćemo tada umjesto 19 osvojiti 35 mandata", zaključio je Grmoja.



Dodao je i kako oni još uvijek analiziraju sve odgovore koje su im na njihov zahtjev za reformama poslali HDZ i SDP.